Brandfolkene er stadig igang i den nordjyske by

Tidligere på eftermiddagen måtte brandfolk fra Nordjyllands Beredskab haste til Brøndbjerg nær Arden. På Twitter meldte beredskabet om "høje flammer i hovedbygningen, sprængte tagplader og vinduer" på en gård. Da TV2 Nord taler med indsatsleder Palle Olesen omkring klokken 17, er hans folk stadig igang, siger han. - Stuehuset er helt udbrændt, og vi er i gang med det sidste efterslukning, siger han og anslår at en time eller to endnu, forventer indsatslederen at være i gang. Trods det triste syn, der venter, er der heldigvis ingen tilskadekomne. - Nej, bilen var her ikke, så der var heldigvis ingen hjemme, siger Palle Olesen. En staldbygning tæt på fik de reddet, men stuehuset står altså ikke til at redde med både sprængte tagplader og vinduer. - Der var rigtigt godt med gang i den, og i løbet af kort tid har det (branden,red.) fat i hele stuehuset, slutter indsatslederen på stedet.